**Felhívás támogatásra**

[**Kedves Barátaim!**](http://kiralykaroly.blogspot.com/2020/11/kedves-barataim.html)

Tisztelettel kérek mindenkit, akinek módjában áll, támogassa öcsém, Király István könyvének kiadását.

Könyve, az ***Egy ifjúkommunista a damaszkuszi  úton*** mintegy felteszi a pontot az i-re, és lezárását jelenti  a Király család igaz történetétek. Ez egy családi trilógia méltó befejezése. Neki volt alkalma egyedül a családból, hogy a legmélyebben merítsen a Szekurítáté megfigyelési irataiból (2400 oldal, 7 kötetbe fűzve). Mint történész  és volt levéltári igazgató, a történelem- irodalom szigorú szabályai szerint írta meg könyvét. Alapos  és dokumentált mű, amely számtalan háttér-információt tartalmaz az 1977-1990-es évekből, és kitekintést ad  tevékenységem  nemzetközi  visszhangjáról  is, konkrétabban, mint ahogy én ezt megtehettem. Én nem tudtam  élni a titkos íratok nyújtotta lehetőségekkel, mivel számomra  nem adták ki azokat. Viszont az ő megfigyelési dossziéjába számtalan dokumentum bekerült rám vonatkozóan is, hiszen a Ceausescu-féle román titkosrendőrség biztosította a megyék közti információcserét.

Sajnos  csak négy résztanulmányt sikerült megjelentetnie ez idáig. Ellenállhatatlan falba ütközött mindenütt, ahová fordult, mind Magyarországon, mind Romániában. És ebben egyértelműen az RMDSZ keze rejlik fel a háttérből, illetve bizonyos személyeknél a közömbösség vagy a féltékenység, amit én is tapasztaltam. Három éve húzta-halasztotta a Kriterion Könyvkiadó könyve kiadását. Végül az idén nyáron kiderült, hogy nem adja ki, mert nem kapott az RMDSZ  Communitas Alapítványtól hozzá támogatást. Öcsém kérte tőlük, hogy adják ki neki a könyv elbírálását. Persze, ezt megtagadták, mondván, ők a kiadóval vannak kapcsolatban és nem a szerzővel.  A Kriterion vezetője pedig nem hajlandó kikérni azt, félvén, hogy akkor retorzióként más kiadásra szánt könyveire sem  fog támogatást kapni.

Egy  lehetősége maradt csupán. Az érdekelt és a téma után érdeklődő  magyar közösség segítségét kérni.

***Baráti üdvözlettel - Király Károly***

**A szerző, Király István felhívásának szövege**

*A szükség törvényt bont! Soha nem szerettem kérni, inkább adni. Most viszont nincs más választásom, miután ezt az egyetlen esélyem maradt könyvem kiadására.*

*Kérem, aki teheti, segítsen, pénzzel,  szponzorálással, vagy amire szándéka és lehetősége van.*

*Miről is van szó? Végre került egy osztrák magán-könyvkiadó, amely egész Európában, de az E.Á.-ban és Kanadában is dolgozik. A* ***Novum Publishing*** *kiadó elvállalta könyvem kiadását a következő feltételekkel (Csak az anyagi részt ismertetem):*

*Tehát 1 millió 800 ezer forintra van szükség az induláshoz, de: amennyiben eladják a tervezett 750 példányt, ezt a pénzt visszaadják.(Én reménykedem, hogy 2 év alatt ez sikerül. Az ára viszont igen borsos: 9300 Ft.  Erdélyi barátaim, ismerőseim többsége, akik közül eddig mintegy 150-en jelezték, hogy igényt tartanak rá, vélhetően ezt nem tudja megfizetni. Amennyiben azonban tőlem vásárolják meg, akkor - mivel én, mint szerző kedvezménnyel vehetem meg a kiadó webáruházától, az ára 8300 Ft.-ra csökken, iIl. ebből is le tudok faragni még 30%-ot, mivel a szerző ennyi kedvezménnyel vásárolhatja meg a kiadótól.* ***Végül is rajtam keresztül 5700 F.-ért lehet majd hozzájutni.*** *Igaz, ez így is sok kisnyugdíjasnak gondot okoz.*

*Tervezem, hogy könyvbemutatókat szervezek Budapesten, Mezőkovácsházán, illetve Erdélyben Marosvásárhelyen, Csíkszerdában, Székelyudvarhelyen és Sepsiszentgyörgyön. Igény szerint máshol is. Természetesen csak akkor, ha a járványügyi szabályok meg fogják ezt engedni.*

*A megjelenés legkésőbbi időpontja 2022. június hó. Tehát van arra esély, hogy semmi akadálya ne legyen ezek lebonyolításának. Akik a bemutatókon veszik át a könyvet, azok a postai költségtől is mentesülnek.*

*Aki nagyobb összeggel tud támogatni, azok igényt tarthatnak az annak megfelelő számú példányra. Gondolom ez egy tisztességes „koldulás".*

*Számlaszámom:*

*Magyarországi: (OTP) 11773339-01712728*

*Határon túliaknak: (IBAN) HU32 1177 3339 01712728 0000 0000*

*BIC(SWIFT) kód OTPVHUHB*

***Kérem, ne feledjék a közlemény rovatba beírni: Könyvkiadási támogatás****.*

*Előre is köszönöm és mindenkinek kívánok jó egészséget és nyugodt életet.*

*Tisztelettel - Király István*